
ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας εκτάσεως τριαχοσίων (300) στρεμμάτων 
στη θέση Τουρλί της Κοινότητας Βουτσίμου του Νομού Αχαΐας. . 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση μεταφοράς συντελεστή δόμησης ρυμοτομουμένοπυ ακινή¬ 
του που βρίσκεται εντός του ρυμοτομικού σχεδίου Θεσσαλονίκης 
(Ν. Θεσσαλονίκης) και ταυτόχρονης πραγματοποίησης μέρους 
αυτής». 2 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 1194 (1) 

Κήρυξη ως αναδασωτέας εκτάσεως τριακοσίων (300) στρεμμάτων στη 
θέση Τουρλί της Κοινότητας Βουτσίμου του Νομού Αχαΐας. 

Ο ΔΑΣΑΡΧΗΣ ΑΙΓΙΟΥ 

Έχοντας υπόψη: 

1) Το άρθρο 117 παρ. 3 του Συντ/ος της Χώρας. 

2) Τις διατάξεις του Ν. 3200/55 «περί διοικητικής αποκέντρωσης 
που τροποποιήθηκε και συμπληρώθηκε μεταγενέστερα με το Ν.Δ. 532/ 
70. 

3) Τις δ/ξεις του Ν. 998/79 «Περί προστασίας των δασών και των 
δασικών εν γένει εκτάσεων της χώρας» και συγκεκριμένα: 


α) Του άρθρου 41 παρ. 1 _ 

β) Του άρθρου 38 παρ. 1 

4) Τις Δ/γές του Υπουργείου Γεωργίας, 

α) 160417/1180/8.7.80, β) 182447/3049/24.9.80 

Την με αριθ. 14058/30.6.78 απόφαση του Νομάρχη Αχαΐας, περί 
εξουσιοδοτήσεως των Προϊστ/νων των Υπηρεσιών να υπογράφουν με 
εντολή Νομάρχη. 

5) Την με αριθ. Ζα/160/26.1.84 απόφαση Νομάρχη σχετική με 
ανάθεση μέρους αρμοδιοτήτων στους Προϊστ/νους των Δασικών Υπη¬ 
ρεσιών. 

6) Την από 13.3.92 έκθεση αυτοψίας πρόταση του Τεχν. Δασ/νίας 
Φ. Θεοδωρακόπουλου Υπηρεσίας μας περί κηρύξεως αναδασωτέας, 
της αναφερομένης στο θέμα εκτάσεως, αποφασίζουμε: 

Κηρύσσουμε αναδασωτέα, με σκοπό την επανίδρυση, με φυσική (ανα¬ 
γέννηση της καταστραφείσης δασικής βλαστήσεως, συνεπεία πυρκαγιάς 
τη δημοσία δασική έκταση τριακοσίων (300) στρεμμάτων που βρίσκε¬ 
ται στη θέση Τουρλί της Κοινότητας Βουτσίμου και προσδιορίζεται από 
ρα στοιχεία όπως φαίνονται στο συνημμένο διάγραμμα, το οποίο αποτε¬ 
λεί αναπόσπαστο μέρος της αποφάσεως αυτής και έχει όρια: 

Ανατολικά: Με δρόμο Βουτσίμπου - Καλαμιάς. 

Δυτικά: Με αγρούς κατοίκων Καλαμιάς - Βουτσίμπου και δάσος 

Βόρεια: Με όρια Καλαμιάς και δασικό δρόμο Καλαμιάς Πέντε Δέν¬ 
δρα 

Νότια: Με δάσος Χαλεπίου Πεύκης, θέση Κεντρώματα. 

Η απόφαση αυτή να δημοσιευθεί στην Εφημερίδα της Κυβεμνήσεως. 

Αίγιο, 20 Μαρτίου 1992 

Με εντολή Νομάρχη 
Ο Δασάρχης 

ΠΑΝΑΓΙΩΤΗΣ ΓΥΦΤΟΠΟΥΛΟΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Αριθ. Γ.4307/651 (2) 

Έγκριση μεταφοράς συντελεστή δόμησης ρυμοτομουμένοπυ ακινήτου 
που βρίσκεται εντός του ρυμοτομικού σχεδίου Θεσσαλονίκης (Ν. 
Θεσσαλονίκης) και ταυτόχρονης πραγματοποίησης μέρους αυ¬ 
τής». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του ν. 880/1979 «περί καθορισμού 
ανωτάτου ορίου συντελεστού δομήσεως κλπ» (Α' 58)- 

2. Τις διατάξεις του π. δ/τος 470/1979 «Περί μετασχηματισμού 
των συντελεστών δομήσεως εις εμβαδά κατά την εφαρμοφγή του ν. 
880/1979» (Α’ 138), όπως τροποποιήθηκε με το από 19.6.1987 π. 
δ/γμα (Δ’ 592). 

3. Τις διατάξεις του π. δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το ν. 880/1979 (Α’ 154) 
όπως τροποποιήθηκε με το υπ’ αρ. 367/1987 π. δ/γμα (Α' 163) 

4. Τις διατάξεις της παρ. 1 (εδ. ιδ) του άρθρου 23 του ν. 1558/ 
1985 «Κυβέρνηση και Κυβερνητικά Όργανα» (Α' 137) 

5. Την 24948/1.8.1991 δήλωση συναίνεσης ενώπιον του συμβο¬ 
λαιογράφου Θεσ/νίκης Δημητρίου Εμμ. Συνάπα, των Αναστασίου Δα¬ 
νέζη και Χρήστου Βογιατζόγλου, δικαιούχων της μεταφοράς συντελε¬ 
στή δόμησης 

6. Την 19713/1989 αίτηση του Αναστασίου Δανέζη 

7. Τις 536/1989 και 59/1990 γνωμοδοτήσεις του Κεντρικού Συμ¬ 
βουλίου Χωροταξίας, Οικισμού και Περιβάλλοντος. 

8. Την 28247/28.3.1991 απόφαση του Υπουργού Περιβάλλοντος 
Χωροταξίας και Δημοσίων Έργων για προέγκριση της σχετικής τεχνι¬ 
κής μελέτης, με πρόταση του Υπουργού Περιβάλλοντος Χωροταξίας 
και Δημοσίων Έργων, αποφασίζουμε: 

Άρθρο 1. 

1. Εγκρίνεται η μεταφορά του συντελεστή δόμησης του ρυμοτομου- 
μένου με τα από 27.1.1925 και 20.12.1969 διατάγματα ρυμοτομίας 
ακινήτου (βαρυνομένου) που βρίσκεται εντός του ρυμοτομικού σχεδίου 
Θεσσαλονίκης επί των οδών Πιττακού - Μεγ. Αλεξάνδρου Θαλήτου και 
του οποίου δικαιούχοι της μεταφοράς του συντελεστή δόμησης είναι οι 
παραπάνω συναινούντες στη μεταφορά του συντελεστή δόμησης, όπως 
το βαρυνόμενο ακίνητο φαίνεται περικλειόμενο με κίτρινη γραμμή στο 
σχετικό πρωτότυπο διάγραμμα σε κλίμακα 1:200, που θεωρήθηκε από 
τον Προϊστάμενο της Διεύθυνσης Τοπογραφικών Εφαρμογών με την 
4307/1992 πράξη του και που αντίτυπό του σε φωτοσμίκρυνση δημο¬ 
σιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς συντελεστή δόμησης είναι τα εξής: 

α. Εμβαδόν ρυμοτομουμένου ακινήτου για το οποίο υφίσταται δικαί¬ 
ωμα μεταφοράς συντελεστή δόμησης: 129 τ.μ. 
β. Ποσοστό κάλυψης: 100% 

γ. Συντελεστής δόμησης της περιοχής βάσει του οποίου πραγματο¬ 
ποιείται η μεταφορά: 3,338 

δ. Δομήσιμη επιφάνεια που αντιστοιχεί σ’ αυτό: 


129 X 3,338 = 430,60 τ.μ. 

ε. Μεταφερόμενες δομήσιμες επιφάνειες: 430,60 τ.μ. (129,00 τ.μ. 
από ισόγειο και 301,60 τ.μ. από ορόφους). 

Άρθρο 2. 

1. Εγκρίνεται η πραγματοποίηση μέρους του κατά το προηγούμενο 
άρθρο μεταφερόμενου συντελεστή δόμησης και δη κατά 126,65 τ.μ. 
(από ισόγειο) από το παραπάνω περιγραφόμενο βαρυνόμενο (ρυμοτο- 
μούμενο) ακίνητο, σε άλλο ακίνητο (ωφελούμενο), που βρίσκεται εντός 
του οικισμού Πευκοχωρίου Κασσάνδρας (Ν. Χαλκιδικής), φερόμενο ως 
ιδιοκτησία Αναστασίου Δανέζη, όπως το ωφελούμενο ακίνητο φαίνεται 
με στοιχεία ΑΒΓΔΕΑ στο σχετικό πρωτότυπο διάγραμμα σε κλίμακα 
1:200, που θεωρήθηκε από τον Προϊστάμενο της Διεύθυνσης Τοπογρα¬ 
φικών Εφαρμογών με την 4307/1992 πράξη του και που αντίτυπό του 
σε φωτοσμίκρυνση δημοσιεύεται με το παραπάνω διάγραμμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπομένης βάσει των ισχυόντων στην 
περιοχή όρων δόμησης 1.252,41 τ.μ. που αντιστοιχεί σε 126,65 τ.μ. 
(από ισόγειο) του βαρυνομένου ακινήτου. 

3. Τα ειδικότερα στοιχεία του ωφελουμένου ακινήτου μετά τη μετα¬ 
φορά του συντελεστή δόμησης είναι τα εξής: 

α. Εμβαδόν οικοπέδου: 4.071,70 τ.μ. 

β. Ποσοστό κάλυψης: 31.40% 

γ. Συντελεστής δόμησης: 0,904 

δ. Μέγιστο επιτρεπόμενο ύψος του ανεγερθησομένου κτιρίου: εννέα 
μέτρα και είκοσι εκατοστά (9,2θ) προσαυξανόμενο κατά ένα μέτρο και 
είκοσι εκατοστά (1,20) για την περίπτωση κατασκευής στέγης 

ε. Το κτίριο πρέπει να ανεγερθεί εντός του ωφελουμένου ακινήτου 
σύμφωνα με το διάγραμμα κάλυψης σε κλίμακα 1:200 που θεωρήθηκε 
από τον Προϊστάμενο της Διεύθυνσης Τοπογραφικών Εφαρμογών με 
την 4307/1992 πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα. 

Άρθρο 3. 

Εγκρίνεται η χορήγηση τίτλου μεταφοράς συντελεστή δόμησης στο 
όνομα Αναστασίου Δανέζη και Χρήστου Βογιατζόγλου για το υπολειπό- 
μενο και μη χρησιμοποιηθέν εμβαδόν 303,95 τ.μ. (2,35) τ.μ. από ισό¬ 
γειο και 301,60 τ.μ. από ορόφους). 

Άρθρο 4. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 20 Φεβρουάριου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΑΧΙΛΛΕΑΣ ΚΑΡΑΜΑΝΛΗΣ . 




διαταξη "κάλυψης 

συγκροτήματος 

σε Ιο οροψο Ϊ200 

